laion/Wikipedia-Exotic huggingface dataset:
קרל אליגר

קרל ריצ'רד גוסטאב אליגר (7 במרץ 1901 - 31 באוקטובר 1977) היה תאולוג גרמני פרוטסטנטי. אליגר נולד בהפנס (היום חלק מוילהלמסהאפן). קיבל דוקטורט מאוניברסיטת מינסטר בשנת 1927 והוסמך להוראה אוניברסיטאית (Habilitation) בשנת 1929. בשנת 1934 הוא מונה לעוזרו של אלברכט אלט באוניברסיטת לייפציג והחל משנת 1937 היה מרצה בפקולטה לתאולוגיה של אוניברסיטת טיבינגן. בשנת 1950 מונה שם לפרופסור בקתדרה לתנ"ך. בתפקיד זה כיהן עד צאתו לגמלאות בשנת 1968. הוא כתב מאמרים ופירושים שונים על ספרי התנ"ך. בין השאר הוא העלה השערות לגבי זיהוי אתרי התנ"ך. עוד בטרם החפירות בתל עירני הוא שיער עם גאלינג, בניגוד לעמדתו של ויליאם פוקסוול אולברייט שהייתה העמדה הרווחת, שתל עירני איננו גת פלשתים, בגלל שטחו הקטן של החלק המוגבה של התל, ושיש לזהות את גת בתל צָפִית. לימים החפירות בתל חזקו את עמדתו שנהייתה העמדה המקובלת. בשנת 1966 הוציא לאור פירוש על ספר ויקרא בה טען שפרקי הקדושה בסוף הספר (ויקרא י"ז - כ"ו) מאוחרים לשאר הטקסטים של המקור הכהני, בניגוד לעמדה שרווחה עד אז שפרקי הקדושה קדומים לשאר הטקסטים של המקור הכהני. עמדתו אומצה על ידי רוב החוקרים בתחום. בין השנים 1977-1967 ערך את סדרת הביבלייה הבראיקה שטוטגרטנזיה, יחד עם וילהלם רודולף ואחרים. בהתעסקותו בספר ישעיהו טען אליגר, בניגוד לרבים מעמיתיו, לאחדות פרקי ישעיהו השלישי, ואף טען שהנבואה על עבד ה' בפרק נ"ג היא של ישעיהו השלישי. Esias E. Meyer, Leviticus 17, where P, H, and D meet: Priorities and Presuppositions of Jacob Mulgrom and Eckart Otto, Current Issues in Priestly and Related Literature, SBL Press, 2015, page 349 Harry M. Orlinsky, Studies on the Second Part of the Book of Isaiah, Brill, 1977, page 15
קונסטנטין, נסיך אוראניה-נסאו

קונסטנטין, נסיך אוראניה-נסאו (Johan Friso van Oranje-Nassau; ‏נולד ב-11 באוקטובר 1969), הוא בנם השלישי של ביאטריקס, מלכת הולנד לשעבר ובעלה הנסיך קלאוס, ואחיהם של מלך הולנד, וילם-אלכסנדר, ושל הנסיך יוהאן-פריסו. הנסיך הוא הרביעי בסדר הירושה לכתר ממלכת ארצות השפלה. הנסיך קונסטנטין נולד ב-11 באוקטובר 1969 באוטרכט, לקלאוס פון אמסברג ולביאטריקס, נסיכת אוראניה-נסאו, בתה של יוליאנה, מלכת הולנד. סנדקיו היו קונסטנטינוס השני, מלך יוון, אשווין, נסיך ליפה-ביסטרפלד, אקסל פון דם בוסשה, מקס קונסטאם וקורינה דה בופור-סינקי. הנסיך קונסטנטין למד משפטים באוניברסיטת ליידן, הפך לעורך דין, ולאחר מכן עבד בבריסל במחלקת יחסי החוץ של הנציבות האירופית (האיחוד האירופי). לאחר מכן הוא המשיך לעבוד באיחוד האירופי בתפקידים שונים עד סוף שנת 1999, ובדצמבר 2000 הוא קיבל תואר שני במנהל עסקים בINSEAD בפונטנבלו, צרפת. לאחר מכן הוא עבד עבור קבוצת הבנק העולמי בוושינגטון, שם עבד עד סוף 2002 עבור משרד הייעוץ האסטרטגי בוז אלן המילטון בלונדון. מאז 2003 הוא עובד עבור מכון ראנד בבריסל, ובנוסף יש לו משרה חלקית במשרד החוץ ההולנדי בהאג. הנסיך קונסטנטין כמעט ואינו משתתף באירועים ציבוריים בתפקידו כחבר בית המלוכה ההולנדי. כמו כן, הוא ספורטאי נלהב והוא נהנה מכדורגל, טניס, גולף וסקי, והתחביבים האחרים שלו כוללים ציור, בישול וקריאה. ב-16 בדצמבר 2000 התארס קונסטנטין עם פטרה לורנטיין ברינקהורסט, וב-17 במאי 2001 התחתנו השניים בהאג, וראש העיר ניהל את הטקס. כעבור יומיים נערך טקס החתונה הדתי, על ידי הכומר קרל טר לינדן. לבני הזוג נולדו 3 ילדים: אלואיז, רוזנת אוראניה-נסאו (נולדה ב-2002) קלאוס קזימיר, רוזן אוראניה-נסאו (נולד ב-2004) לאונור, רוזנת אוראניה-נסאו (נולדה ב-2006) מדיה וקבצים בנושא קונסטנטין, נסיך אוראניה-נסאו בוויקישיתוף אתר האינטרנט הרשמי של קונסטנטין, נסיך אוראניה-נסאו (באנגלית) אתר האינטרנט הרשמי של קונסטנטין, נסיך אוראניה-נסאו (בהולנדית) קונסטנטין, נסיך אוראניה-נסאו, ברשת החברתית LinkedIn
מיס ביזלי (כלבה)

מיס ביזלי (באנגלית: Miss Beazley;‏ 28 באוקטובר 2004 – 17 במאי 2014) הייתה כלבה שחורה מגזע סקוטיש טרייר, שהייתה בבעלות משפחת נשיאה ה-43 של ארצות הברית, ג'ורג' ווקר בוש, בתקופת נשיאותו. מיס ביזלי קרויה על שם דינוזאור מספר ילדים שיצא לאור בשנת 1956.. היא התגוררה בבית הלבן לצד כלב נוסף וחתולה אינדיה. מיס ביזלי אומצה על ידי ג'ורג' ווקר בוש, לכבוד יום הולדתה של אשתו, הגברת הראשונה של ארצות הברית, לורה בוש. היא עברה להתגורר בבית הלבן ב-6 בינואר 2005, זמן קצר טרם הושבע ג'ורג' ווקר בוש בשנית לנשיאות ארצות הברית. אביה של מיס ביזלי, קלינטון, היה אחיו למחצה של בארני, כלב נוסף מגזע סקוטיש טרייר שהתגורר בבית הלבן באותה עת. מיס ביזלי ובארני הפכו לחיות מחמד ידועות בבית הלבן. הם כיכבו, בין השאר, בסרטון שהפיק הבית הלבן לרגל חג המולד. לאחר עזיבתו של ג'ורג' ווקר בוש את הבית הלבן, המשיכה מיס ביזלי להתגורר עמו, עד אשר נפטרה ב-17 במאי 2014, לאחר מאבק במחלת סרטן מסוג לימפומה. במרכז הנשיאותי ע"ש ג'ורג' ווקר בוש מצויים פסלי ברונזה שלה ושל בארני. מדיה וקבצים בנושא מיס ביזלי בוויקישיתוף Miss Beazley, Outrunning The Newshounds, באתר הוושינגטון פוסט, 7 בינואר 2005 (באנגלית) ההפתעה של בוש: כלבה חדשה בבית הלבן, באתר ynet, 5 בנובמבר 2004 ביי מיס ביזלי: מתה כלבתו המפורסמת של ג'ורג' בוש, באתר וואלה, 18 במאי 2014 Barney & Miss Beazley, באתר "George W. Bush Presidential Library and Museum" (באנגלית) מתה מיס ביזלי, הכלבה הנשיאותית של בוש, באתר ynet, 18 במאי 2014
רפאל יהושע עזריאל

הרב רפאל יהושע עזריאל (י"ז בטבת ה'תרל"ה, 25 בדצמבר 1874 – י"ז באב ה'תשי"ט, 21 באוגוסט 1959) היה שד"ר, מנהל ישיבת "אוהל יעקב" בירושלים וממייסדי בית היתומים הספרדי בעיר. נולד בירושלים ב-25 בדצמבר 1874 (י"ז בטבת ה'תרל"ה) לרחל ולרב אהרן עזריאל. כשנולד נקרא יהושע, ובילדותו נוסף לו השם רפאל. בגיל ארבע התייתם מאביו, והרב יעקב מאיר גידלו בביתו ולימים השיאו בשנת 1892 (ה'תרנ"ב) לבתו לבנה (לונה), יחד נולדו להם 6 ילדים, 2 בנים ו-4 בנות. נמנה עם מנהלי ישיבת "אוהל יעקב" של חותנו, הרב יעקב מאיר, בירושלים, ובשנת 1903 (ה'תרס"ג) נמנה עם מייסדי בית היתומים הספרדי בעיר. יצא מספר פעמים כשד"ר בשליחות מטעם כוללות חברון וירושלים ומוסדות נוספים לאלג'יריה ולמצרים. בשנת 1920 (ה'תר"ף) שהה בשליחות בתוניסיה מטעם כוללות ירושלים, ובשנת 1928 (ה'תרפ"ח) יצא בשליחות מטעם ישיבת "חיזוק תורה" לארצות הברית. פרסם חלק מחידושיו בהמאסף. הלך לעולמו ב-21 באוגוסט 1959 (י"ז באב ה'תשי"ט) ונטמן בהר המנוחות. דוד תדהר (עורך), "רפאל יהושע עזריאל", באנציקלופדיה לחלוצי הישוב ובוניו, כרך ז (1956), עמ' 2907 הרב רפאל עזריאל באתר GRAVEZ
ארסניי טודירש

ארסניי טודירש (ברומנית: Arsenie Todiraș; נולד ב-22 ביולי 1983) הוא זמר מולדובני. טודירש נולד בקישינב. בשנת 2000 התקבל ללהקת O-Zone (אנ') לאחר שחבר מקורי עזב את הלהקה, ב-2002 עבר ביחד עם חברי הלהקה ממולדובה לבוקרשט לצורכי קידום הקריירה המוזיקלית ושירם "Despre Tine" (אודותייך) נהפך ללהיט במדינה ובפברואר 2003 הגיעה השיר לראש דירוג מצעד הפזמונים במדינה. שירם המפורסם ביותר של הלהקה הוא "Dragostea din tei" שהיה המושמע ביותר בישראל ובצרפת באותה תקופה. ב-2005 הלהקה התפרקה והוא החל בקריירת יחיד בה התפרסם גם בכינוי "ארסניום". ב-2006 נבחר לייצג את מולדובה באירוויזיון ביחד נטליה גורדיאנקו עם השיר "לוקה" מתוך 25 שירים שהתמודדו בקדם, בגמר האירוויזיון הם הגיעו למקום ה-20 עם 22 נקודות. ב-2006 גם השתתף בעונה הראשונה של הגרסה הרומנית של "רוקדים עם כוכבים"; שם הגיע עד למקום השני. בשנה זו יצא גם אלבום הסולו הראשון שלו הנקרא "The 33rd Element". ב-2008 יצא שירו "Rumadai" שזכה להצלחה בגרמניה ובאוסטריה. מדיה וקבצים בנושא ארסניי טודירש בוויקישיתוף ארסניי טודירש, במסד הנתונים הקולנועיים IMDb (באנגלית) ארסניי טודירש, באתר ספוטיפיי ארסניי טודירש, באתר MusicBrainz (באנגלית) ארסניי טודירש, באתר דיזר ארסניי טודירש, באתר Discogs (באנגלית) אתרו הרשמי
מתילדה לודוביקה, נסיכת בוואריה

מתילדה לודוביקה, נסיכת בוואריה (בגרמנית: Mathilde Ludovika in Bayern; 30 בספטמבר 1843 - 18 ביוני 1925) הייתה נסיכה בווארית מבית ויטלסבאך. מתילדה נולדה בטירת פוסנהופן שבממלכת בוואריה. אביה היה מקסימיליאן יוזף, דוכס בבוואריה ואמה הייתה לודוביקה, נסיכת בוואריה. סבה מצד האם היה מקסימיליאן הראשון יוזף, מלך בוואריה. ילדותה עברה עליה בטירת פוסנהופן שליד אגם סטרנברג, אשר אותה רכש אביה. אחותה הגדולה הייתה אליזבת "סיסי", אשר נישאה לפרנץ יוזף הראשון, קיסר אוסטריה. ב-1859 נישאה אחותה מריה סופיה לפרנצ'סקו השני, מלך שתי הסיציליות. ב-5 ביוני 1861 נישאה מתילדה לאחיו, לואיג'י, רוזן טראני. מכיוון שלפרנצ'סקו לא היו ילדים, לואיג'י היה יורש העצר של ממלכת שתי הסיציליות. ב-1861 נכבשה הממלכה בידי כוחותיו של ג'וזפה גריבלדי במהלך מסע האלף, וסופחה לממלכת סרדיניה. מתילדה ובעלה איבדו את תואריהם. ב-15 בינואר 1867 נולדה בתם היחידה: מריה תרזה, נסיכת בורבון-שתי הסיציליות. בשנים הראשונות לנישואיה, ניהלה מתילדה רומן עם הדיפלומט הספרדי סלבדור ברמודיז דה קסטרו, הדוכס מריפלדה וסנט לוסיה. ב-20 בינואר 1864 היא ילדה לו בת אחת בווילה פארנזינה. הבת נשלחה מיד לאחר לידתה לברייטון שם גודלה בידי משפחת אביה, ומאז לא ראתה את אמה. רק ב-1879 היא אומצה כחוק על ידי אביה, ומאוחר יותר קיבלה את התואר "הדוכסית מסנט לוסיה" ונישאה לבן אצולה ספרדי. מתילדה ולואיג'י נותרו חברים במשפחת המלוכה הגולה של ממלכת שתי הסיצליות, ולואיג'י המשיך להחזיק בתואר הרשמי של יורש העצר. לואיג'י נפטר בפריז ב-1886, ומתילדה לא נישאה שוב לאחר מותו. היא נפטרה במינכן ב-18 ביוני 1925, בגיל 81. מדיה וקבצים בנושא מתילדה לודוביקה, נסיכת בוואריה בוויקישיתוף
חלזונות גבוהים

חלזונות גבוהים (שם מדעי: Hypsogastropoda) הוא ענף של חלזונות הכולל חלזונות ימיים רבים שמאופיינים בזימים ומכסה קונכייה (אופרקולום). הענף הוגדר ב-1997. פירוש השם הוא "חלזונות גבוהים", והכוונה היא מבחינת התפתחות ולאו דווקא מבחינת גובה פיזי. ענף זה כולל: ענף Neogastropoda (חלזונות חדשים) מינים רבים, בהם: חלזון פלך ענקי חרוטון ארסי ענף Littorinimorpha מינים רבים, בהם: חצוצרה אצילה וחצוצרת הים חופית מנוקדת יפה-פה קבוצה לא רשמית Ptenoglossa Neotaenioglossa מינים רבים, בהם: סגולית מבהיקה וסגולית דו-גונית צינוריר בונה מדיה וקבצים בנושא חלזונות גבוהים בוויקישיתוף חלזונות גבוהים, באתר NCBI (באנגלית) חלזונות גבוהים, באתר האנציקלופדיה של החיים (באנגלית) ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
TV8 (טורקיה)

TV8 הוא ערוץ טלוויזיה טורקי שהחל לשדר ב-22 בפברואר 1999. הערוץ משדר תוכניות בידור, מוזיקה, תחרויות, ספורט וחדשות. הערוץ עלה לשידור ב-22 בפברואר 1999, והצטרף לרשימת הערוצים הארציים בטורקיה בשנת 2003 על ידי שינוי הלוגו והפורמט שלו. הערוץ החל לשדר חדשות בשנת 2005. החל משנת 2013 הוא מהוו החלק של תאגיד מדיה בבעלות אג'ון איליג'אלי. בספטמבר 2013 הציג הערוץ סמליל חדש, שהיה בשימוש במשך שנה אחת בלבד, ובחודש אוגוסט 2014 העלה הערוץ סמליל חדש ובו הספרה 8 בצבע כסף והגדלת האותיות TV. לצד תוכניות נוספות, הערוץ משדר את הגרסאות הטורקיות של The Voice, הישרדות, אוטופיה וGot Talent. מאז 1999 עד 2013 שידר הערוץ מגזינים חדשותיים שונים, וכמו כן שידר הערוץ מהדורת חדשות. בשנת 2013 לאחר רכישת הערוץ הוחלט להוריד את כל תוכניות האקטואליה בערוץ על מנת ליצור ערוץ בידור ללא חדשות כלל, ועקב כך כל עובדי מערכת החדשות של הערוץ איבדו את מקור פרנסתם. כל תוכניות הספורט, למעט שתיים בלבד, הוסרו גם הן מלוח השידורים. הערוץ משדר אירועי ספורט שונים, ובהם: 2016: עונת 2015/2016 ב-NBA 2016: עונת 2016/2017 בפרמייר ליג אתר האינטרנט הרשמי של TV8 TV8, ברשת החברתית פייסבוק TV8, ברשת החברתית אקס (טוויטר) TV8, ברשת החברתית אינסטגרם Talpa format is Utopia for Turkish channel – Page 239262 – TBI Vision, tbivision.com (באנגלית)
מרחב מטרי שלם

בטופולוגיה, מרחב מטרי שלם הוא מרחב בו לכל סדרת קושי של נקודות מתוכו קיים גבול באותו מרחב. בצורה אינטואיטיבית, ניתן לומר כי מרחב שלם הוא מרחב שאין בו "חורים": אם יש סדרה של נקודות שהולכות ומתקרבות אחת לשנייה, הן יתקרבו לנקודה אחת מסוימת במרחב. שדה המספרים הממשיים הוא מרחב מטרי שלם, אבל מרחב המספרים הרציונליים אינו שלם, שכן סדרת מספרים רציונליים המתכנסת (בממשיים) ל- 2 {\displaystyle {\sqrt {2}}} היא סדרת קושי שאין לה גבול רציונלי. תנאי הכרחי ומספיק לכך שמרחב מטרי יהיה שלם מנוסח במשפט החיתוך של קנטור. מרחב מטרי שלם הוא קומפקטי אם ורק אם הוא חסום לחלוטין. כל מרחב מטרי ניתן להשלמה. בצורה אינטואיטיבית ניתן לתאר השלמה בתור "מילוי החורים" במרחב, על ידי כך שמוסיפים למרחב את כל הגבולות של כל סדרות הקושי הלא מתכנסות. אחת מהדרכים להגדיר את המספרים הממשיים היא בדרך זו: מגדירים את המספרים הממשיים בתור ההשלמה של המספרים הרציונליים - כלומר, כל מספר ממשי הוא גבול של סדרת קושי כלשהי של מספרים רציונליים. מבחינה פורמלית, מרחב Y הוא השלמה של מרחב X אם ורק אם X איזומטרי לקבוצה צפופה במרחב Y ו-Y הוא מרחב מטרי שלם. ניתן להוכיח שכל שתי השלמות של X הן איזומטריות זו לזו; כלומר הן זהות בכל הנוגע לתכונות המטריות שלהן. ישנן שתי שיטות בנייה בסיסיות למרחב המשלים. שיטה ראשונה נעזר בטענה - כל מרחב מטרי ( X , d ) {\displaystyle (X,d)} ניתן לשכן בתוך מרחב בנך. כלומר, קיים שיכון f : X ↪ L ∞ ( X ) {\displaystyle f:X\hookrightarrow {L}^{\infty }(X)} , כאשר מרחב הפונקציות הוא מרחב שלם. מספיק יהיה להביט בתמונה של X בתוך מרחב הפונקציות (שכן היא איזומורפית למרחב X). כדי להשלים את f ( X ) {\displaystyle f(X)} , נביט בקבוצה C l ( f ( X ) ) {\displaystyle Cl(f(X))} , היא הסגור של הקבוצה. קבוצה זו אכן סגורה, ולכן משלימה את תמונת X, ולכן משלימה (איזומורפית) את X. שיטה שנייה השיטה השנייה היא יותר קונסטרוקטיבית, ובמידה מסוימת גם יותר "חסכונית". נביט בקבוצה X ′ {\displaystyle X'} הכוללת את כל סדרות קושי במרחב X. נגדיר עליה את הפסאודו מטריקה d ′ ( { x n } , { y n } ) = lim n → ∞ d ( x n , y n ) {\displaystyle d'(\{{x}_{n}\},\{{y}_{n}\})=\lim _{n\rightarrow \infty }{d(}{x}_{n},{y}_{n})} . פונקציה זו מוגדת היטב ומגדירה פסאודו מטריקה על X ′ {\displaystyle X'} . נגדיר יחס שקילות ~ על X ′ {\displaystyle X'} על ידי { x n } ∼ { y n } ⟺ d ′ ( { x n } , { y n } ) = 0 ⟺ lim n → ∞ d ( x n , y n ) = 0 {\displaystyle \{{x}_{n}\}\sim \{{y}_{n}\}\iff d'(\{{x}_{n}\},\{{y}_{n}\})=0\iff \lim _{n\rightarrow \infty }{d(}{x}_{n},{y}_{n})=0} ביחס שקילות זה, נביט בקבוצת מחלקות השקילות: X c = { [ { x n } ] | { x n } ∈ X ′ } {\displaystyle {X}_{c}=\{[\{{x}_{n}\}]|\{{x}_{n}\}\in X'\}} . ראשית, קל לשכן את המרחב X למרחב X c {\displaystyle {X}_{c}} על ידי a ↦ [ { a ( n ) = a } n ∈ N ] {\displaystyle a\mapsto [{\{a(n)=a\}}_{n\in N}]} . השלמת המרחב X תהיה שוב הסגור של התמונה. כאשר מדובר בשדה סדור, השלמות מתייחסת לקיום חסם עליון לכל קבוצה חסומה. זוהי תכונה שונה מהתכנסות של סדרות קושי - ראו שדה סדור שלם לפרטים. מרחב נורמי שלם נקרא מרחב בנך ואילו מרחב מכפלה פנימית שלם נקרא מרחב הילברט. מרחב מטרי שלם, באתר MathWorld (באנגלית) הסבר מפורט על כך ניתן למצוא בסעיף מרחבי פונקציות.
סקוט סטירני

סקוט א. סטירני (באנגלית: Scott A. Stearney)‏ (21 באוקטובר 1960 – 1 בדצמבר 2018) היה קצין בדרגת תת-אדמירל בצי ארצות הברית, בתפקידו האחרון שירת כמפקד הצי החמישי. סטירני גדל בשיקגו. ב-1982 סיים תואר ראשון בכלכלה באוניברסיטת נוטרדאם. בסיום לימודיו התגייס לצי ארצות הברית ובאפריל 1984 סיים קורס טיס. הוא היה בעל תואר שני באסטרטגיית משאבים לאומיים מהאוניברסיטה לביטחון לאומי. סטירני שירת כטייס F/A-18 הורנט בהצבות מבצעיות בטייסת 87 ובטייסת 136. הוא פיקד על טייסת 131 ועל כנף 7 שהוצבה בנושאת המטוסים "דווייט אייזנהאואר", השתתף במלחמת המפרץ, במלחמת אפגניסטן ובמלחמת עיראק. סטירני הדריך בבית הספר לטיסה קרבית של צי ארצות הברית ("טופ גאן"). במהלך שירותו צבר למעלה מ-4500 שעות טיסה וביצע למעלה מ-1,000 נחיתות על נושאות מטוסים. הוא שימש עוזרו של ראש המבצעים הימיים ושירת בתפקידי מטה בפיקוד המשולב ובפיקוד כוחות הצי. לאחר שקודם לדרגת אדמירל משנה שירת בפיקוד התובלה של ארצות הברית, ב-2013 מונה למפקד כוח התקיפה 4 וכוח ההיערכות של פיקוד כוחות הצי. ב-2014 מונה למפקד אגף פיתוח הלוחמה של הצי. במאי 2016 מונה לקצין המבצעים של פיקוד מרכז של ארצות הברית. במאי 2018 מונה למפקד הצי החמישי בדרגת תת-אדמירל. ב-1 בדצמבר 2018 נמצא מת במשרדו בבחריין. חקירת מותו קבעה כי מדובר בהתאבדות. סטירני היה נשוי ואב לשניים. מדיה וקבצים בנושא סקוט סטירני בוויקישיתוף ביוגרפיה באתר הצי סקוט סטירני, באתר "Find a Grave" (באנגלית) מפקד חיל הים האמריקני במזרח התיכון נמצא מת בבחריין, באתר וואלה, 2 בדצמבר 2018 Navy Vice Admiral, Former Head of 5th Fleet, Died by Suicide in Bahrain, אתר military.com, ‏12 ביוני 2019 Navy Criminal Unit investigating death of Chicago native, Vice Admiral Scott Stearney, ‏abc7chicago.com, ‏3 בדצמבר 2018
פרס לורנס אוליבייה להופעה הטובה ביותר בתפקיד משנה

פרס לורנס אוליבייה להופעה הטובה ביותר בתפקיד משנה הוא פרס שנתי המוענק על ידי אגודת התיאטרון בלונדון, כהוקרה על הישגים בתיאטרון הבריטי. הפרס נוסד בשנת 1976 ושמו הוחלף ב-1984 לכבודו של השחקן האנגלי לורד אוליבייה. הפרס הוענק לראשונה ב-1985, אבל בחלק מהשנים הבאות הוא פוצל לשני פרסים נפרדים השחקן הטוב ביותר בתפקיד משנה והשחקנית הטובה ביותר בתפקיד משנה. אתר האינטרנט הרשמי של פרס לורנס אוליבייה להופעה הטובה ביותר בתפקיד משנה (באנגלית) אתר פרסי לורנס אוליבייה London Theatre Guide (2008). "The Laurence Olivier Awards: Full List of Winners, 1976-2008" (.PDF). 1976-2008. The Society of London Theatre. p. 20. נבדק ב-2008-08-30.
קרב מונסטיר (1917)

קרב מונסטיר (1917) היה קרב בחזית המקדונית במלחמת העולם הראשונה ובמהלכו נכשלו כוחות מדינות ההסכמה בהבקעת קווי כוחות מעצמות המרכז באזורי הר באבה ואגם פרספה. ערך מורחב – החזית המקדונית במלחמת העולם הראשונה בדצמבר 1916 הסתיים קרב מונסטיר הראשון ובמהלכו הצליחו כוחות מדינות ההסכמה לכבוש מחדש את העיר מונסטיר. כוחות מעצמות המרכז ייצבו קו כ-5 קילומטרים צפונית לעיר על פסגת הר באבה ומשם הפגיזו ללא הירף את מונסטיר. בראשית 1917 בהתבסס על דיווחי המודיעין הצרפתי בדבר בעיות משמעת חמורות בצבא הבולגרי, החליט מפקד הזירה מטעם מדינות ההסכמה הגנרל מוריס סראי לתכנן מתקפת הבקעה על קווי החזית שיועדה לאביב. למרות הסתייגות גורמי הערכה נוספים בזירה, נסמך סראי על הגיבוי לו זכה מהדרג המדיני הבריטי ועל תגבור הכוחות הצרפתיים והבריטיים בגזרה. המתקפה אמורה הייתה להתחיל במרץ, אך בשל תנאי מזג האוויר הקשים נדחתה לאפריל. כוחות מעצמות המרכז באזור נסמכו על אלמנטים מהארמייה הבולגרית הראשונה בפיקודו של דימיטר גשוב ועל אלמנטים מהארמייה הגרמנית ה-11 בפיקודו של ארנולד פון וינקלר. כוחות מדינות ההסכמה בזירה נסמכו על 5 אוגדות צרפתיות ואוגדה סרבית אחת תחת פיקודו הכולל של מוריס סראי. כוחות מדינות ההסכמה פתחו במתקפת הבקעה בגזרת מונסטיר והאגמים והצליחו להבקיע את קו החזית לזמן קצר, אך ב-18 במאי הם נבלמו מול ביצורי הבולגרים בהר באבה תוך שהם סופגים אלפי הרוגים ומותירים בשטח ציוד שלל רב. כוחות תגבור מהארמייה ה-11 הגרמנית שניסתה לחבור לכוחות באזור מונסטיר נבלמו על ידי האוגדה הסרבית ליד אגם פרספה. הצרפתים נסוגו בחזרה לפאתי העיר מונסטיר. מתקפת האביב של הגנרל סראי נחלה כישלון וחל פיחות רב במעמדו. בדצמבר 1917 הודח סראי מתפקידו כמפקד החזית ובמקומו מונה אדולף גיומא. הבולגרים המשיכו להחזיק בפסגת באבה וממנה המשיכו להחריב את העיר מונסטיר בהפגזות. מצב זה נמשך עד להכרעת החזית לאחר קרב דוברו פולה. מדיה וקבצים בנושא קרב מונסטיר בוויקישיתוף אלן פאלמר, החזית המקדונית בתוך: "הניצחון-1918", הוצאת Grove Press, ניו יורק, ארצות הברית, 1998, עמודים 25–44, 69, 159-160, 214-231 (באנגלית).
דלתות נפתחות (סרט, 2012)

דלתות נפתחות (באנגלית: Doors Open) הוא סרט מתח-פשע סקוטי, שביים מארק אוונס,, בכיכובם של דאגלס הנשל, סטיבן פריי, לנורה קריצ'לו וקנת' קולרד. הסרט מבוסס על רומן באותו שם מאת איאן רנקין, המספר על שלושה חברים: מיליונר בזכות עצמו, פרופסור לאמנות ובנקאי, שמתכננים יחד שוד נועז של יצירות אמנות. הסרט הוזמן ברשת ITV, והופק על ידי חברת ההפקה של סטיבן פריי Sprout Pictures. בממלכה המאוחדת שודר הסרט לראשונה ב-26 בדצמבר 2012. אחרי ערב של שתייה בחברת הפרופסור גיסינג (פריי), והבנקאי אלן קרוקשנק (קולרד), המיליונר בזכות עצמו, מייק מקנזי (הנשל) רוקם מזימה לשדוד את אחד המטרות הבולטות במדינה - אוסף האמנות הפרטי שמוחזק באדינבורו בבעלות בנק. כשנודע למייק שאהבת חייו לורה סטנטון (קריצ'לו), יועצת אמנות ומנהלת מכירות פומביות, שבה לאדינבורו, כל עולמו מתהפך עליו, והוא עומד לסכן הכל כדי להחזירה אליו. דאגלס הנשל – מייק מקנזי סטיבן פריי – פרופ' גיסינג לנורה קריצ'לו – לורה סטנטון קנת' קולרד – אלן קרוקשנק בריאן מקארדי – צ'ארלי קלוויי אליוט קוואן – ברוס קמרון פיליפ ויטצ'רץ' – הג'ורדי פול מקול – גלן ראב אפלק – האט שרה מקרדי – קרול בובי ריינסברי – מנהלת כוח אדם אלי או'בריאן – תרזה הצילומים החלו ב-23 באפריל 2012 באדינבורו. חלק מהסרט צולם בחוף סקוטיש בורדרס ובגרוואלד במזרח לותיאן. הסצנות של המכירה הפומבית צולמו בבית המכירות הפומביות ליון & טורנביל באדינבורו. "דלתות נפתחות", במסד הנתונים הקולנועיים IMDb (באנגלית) "דלתות נפתחות", במסד הנתונים הקולנועיים KinoPoisk (ברוסית) "When One Door Closes. Film Director Marc Evans Has Got Everyone's Favourite Polymath, Stephen Fry, Stealing Masterpieces in the Big Boxing Day Drama on ITV1 This Year, Doors Open. the Welsh Visionary Leads Our 10 Pages of Christmas and New Year TV Highlights Compiled by the Ever Festive Nathan 'Santa Baby' Bevan". Questia. נבדק ב-16 ביולי 2014. {{cite web}}: (עזרה) "Stephen Fry and Dougie Henshall to star in Ian Rankin adaptation on ITV". RadioTimes. נבדק ב-16 ביולי 2014. {{cite web}}: (עזרה) "Lenora Crichlow Co-Stars In ITV Heist Drama 'Doors Open'". Indiewire. אורכב מ-המקור ב-2014-07-27. נבדק ב-16 ביולי 2014. {{cite web}}: (עזרה) "Doors Open starring Stephen Fry, Douglas Henshall, ITV1 PREVIEW". Crime Time Preview. אורכב מ-המקור ב-2014-09-06. נבדק ב-16 ביולי 2014. {{cite web}}: (עזרה) "Ian Rankin on the TV adaptation of 'Doors Open'". The Scotsman. נבדק ב-16 ביולי 2014. {{cite web}}: (עזרה) (2015) Filmed here - 2012, Doors Open, Marc Evans Film Edinburgh, Retrieved 20 February 2015
דלתות נפתחות

האם התכוונתם ל... דלתות נפתחות (ספר, 1999) (באנגלית: Tara Road (אנ')) – ספר מאת מייב בינצ׳י משנת 1999 דלתות נפתחות (מחזה) (באנגלית: Rabbit Hole (אנ')) – מחזה מאת דייוויד לינדסי-אבאיר משנת 2006 דלתות נפתחות (סרט, 2005) (באנגלית: Tara Road (אנ')) – סרט קולנוע בכיכובה של אנדי מקדואל משנת 2005 דלתות נפתחות (ספר) (באנגלית: Open Doors (אנ')) – רומן מתח מאת איאן רנקין משנת 2008 דלתות נפתחות (שיר של דנה ברגר) – שיר של דנה ברגר משנת 2011 דלתות נפתחות (סרט, 2012) – סרט טלוויזיה סקוטי משנת 2012 דלתות נפתחות (אלבום) (באנגלית: Open Doors (אנ')) – אלבום אולפן מאת הזמר הניגרי נוסה משנת 2012
א-נג'דאת

א-נג'דאת, או אלנג'דאת (בערבית: النجدات), היה תת-זרם בתוך זרם הח'וארג' שבאסלאם. חסידי הזרם הזה היו למעשה חסידיו של השייח' נג'דא אבן עמיר אלחנפי. א-נג'דאת בלטו במאה ה-7 לספירה, ולפרק זמן קצר הם אף שלטו במחוזות אל-ימאמה ובחריין שבמרכז ומזרח חצי האי ערב. Hazleton, Lesley, 1945-, After the prophet : the epic story of the Shia-Sunni split in Islam, 1st ed, New York: Doubleday, 2009 Lapidus, Ira M. (Ira Marvin), A history of Islamic societies, 2nd ed, Cambridge: Cambridge University Press, 2002 ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
שלמה ברטונוב

שלמה ברטונוב (1925 – 25 באפריל 1977) היה מחלוצי קרייני התנ"ך בישראל, שחקן ומורה, חוקר תולדות התיאטרון העברי, הישראלי ומרצה באוניברסיטת תל אביב. שלמה ברטונוב נולד בשנת 1925 במוסקבה. אביו, יהושע ברטונוב, היה שחקן תיאטרון נודע וממייסדי תיאטרון הבימה. אימו, מרים ברטונוב, הייתה אף היא שחקנית תיאטרון. בהיותו בגיל שלוש, בשנת 1928 עלה לישראל עם הוריו ועם אחותו דבורה ברטונוב. המשפחה השתקעה בתל אביב. שלמה למד בגימנסיה העברית "הרצליה" בתל אביב, ובהמשך למד באוניברסיטה העברית בירושלים. בעת לימודיו בירושלים, נקרא לשמש קריין פרקי תנ"ך ומקרא בתוכנית הרדיו פרקי היום בתנ"ך, ששודרה מידי ערב בקול ירושלים. הוא המשיך בכך גם לאחר קום המדינה, במסגרת תוכנית פרקי היום בתנ"ך בקול ישראל. בנוסף, קרא פרקי תנ"ך בתוכנית ששודרה בימי שישי בערב בגלי צה"ל. ברטונוב היה בוגר החוג הדרמטי שליד תיאטרון הבימה, ושיחק בשורה של הצגות בתיאטרון זה. עסק לאורך השנים בהנחיה ובקריאת קטעי קריאה בכינוסים, אזכרות, עצרות עם וכיוצא בזה. בתחילת שנות ה-60 ריכז את "חוג הבימה לנוער". בהמשך שנות ה-60 לימד בבית הספר לאמנויות רננים וכשזה אוחד עם בית הספר תלמה ילין לימד שם. ב-1965 יצא לאור הספר "אמנות הבמה בישראל", אותו ערך בשיתוף א.ב יפה ויונה כץ. שלמה ברטונוב היה ראשון המקליטים פרקי ספר התנ"ך עבור הספרייה המרכזית לעיוורים, אשר הוציאה הקלטות אלה על גבי תקליטורים. בשנים האחרונות לחייו היה מרצה לתיאטרון באוניברסיטת תל אביב. נפטר בגיל 52 ב-25 באפריל 1977, לאחר מחלה קשה, והובא לקבורה בבית העלמין בחולון. הותיר אחריו רעיה, אילנה הררית לבית זילברברג, בן, השחקן אייל ברטונוב, ושתי בנות, עמרה ליבנה-ברטונוב וד"ר ניבי גל-אריאלי. נכדו הנקרא על שמו, שלומי ברטונוב, הוא שחקן ומוזיקאי. אווז הפרא אי לייק מייק אכזר מכל המלך בית התה של ירח אוגוסט האחים קרמזוב הביצה הדבוק המלך ליר הנרי הרביעי זרוק אותו לכלבים חדוה ואני מקבת פאוסט פנדרי הגיבור רצח החפים מפשע. שלמה ברטונוב, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב שלמה ברטונוב, דף שער בספרייה הלאומית שלמה ברטונוב, בארכיון הבימה פרטים על שלמה ברטונוב בארכיון דבורה ברטונוב, בספרייה הלאומית מידע על שלמה ברטונוב בקטלוג הספרייה הלאומית פרק היום בתנך (בביצוע שלמה ברטונוב), הקלטה באתר הספרייה הלאומית אלי אלון, שלמה ברטונוב – מחלוצי קרייני התנ"ך, באתר News1 מחלקה ראשונה, 20 במרץ 2018